User:Adv. Vijay Jadhao/sandbox

परिचय

ॲड. विजयराव तुळशीरामजी जाधव यांच्या अधिकृत संकेतस्थळावर आपले स्वागत आहे. ॲड. विजयराव तुळशीरामजी जाधव, भारतीय राजकारण आणि समाजातील एक प्रतिष्ठित व्यक्ती आहेत. महाराष्ट्रातील वाशिम येथे जन्मलेले ॲड. विजय तुळशीराम जाधव यांनी त्यांच्या आयुष्यातील उमेदीची वर्षे समाज आणि देशाच्या भल्यासाठी समर्पित केली आहेत. त्यांचा प्रवास राजकीय आणि सामाजिक यशांच्या समृद्ध वाटचालीने चिन्हांकित आहे. त्यांनी आपले कार्य व सामाजिक जीवन यांतून लोकांवर अमिट छाप सोडली आहे.

शिक्षण

ॲड.विजय जाधव हे रा.तु.म नागपूर विद्यापीठ येथून कला आणि विधी शाखेचे पदवीधर आहेत. विद्यार्थी राजकारणातील त्यांच्या प्रारंभीच्या काळात ते १९८२ मध्ये अखिल भारतीय विद्यार्थी परिषद, विदर्भ प्रांताचे मंत्री बनले आणि नंतर अखिल भारतीय विद्यार्थी परिषदेचे राष्ट्रीय कार्यकारिणी सदस्य म्हणून काम करत होते. त्यांनी संत गाडगेबाबा विद्यापीठ अमरावती येथे सिनेट सदस्य म्हणून कार्य केले. विद्या भारती व क्रिडा भारती यांच्या वाशीम जिल्ह्यातील कार्यात विशेष सहभाग नोंदवला.

भाजप अकोला जिल्हा सरचिटणीस म्हणून देखील त्यांनी काम पहिले आणि त्यानंतर १९९५ च्या विधानसभा निवडणुकीत झालेल्या एका स्वकीयाच्या बंडाळीमुळे त्यांना निवडणुकीत पराभवाचा सामना करावा लागला. जिल्हा मध्यवर्ती सहकारी बँक अकोलाचे संचालक आणि महाराष्ट्र राज्य कृषी उद्योग विकास महामंडळाचे संचालक अशा महत्त्वाच्या संस्थांच्या सर्वोच्च प्रशासकीय पदांवर काम करण्याचा अनुभव ॲड. विजय जाधव यांना आहे.

राजकीय प्रवास

त्यांच्या राजकीय नेतृत्व प्रवासात अकोला जिल्हा भाजपचे अध्यक्षपद (१९९६-१९९९) आणि वाशिम जिल्हा भाजप (१९९९-२००१) यांसारख्या महत्त्वपूर्ण भूमिकांचा समावेश आहे. सन १९९९ आणि २००४ मध्ये, ते मेडशी विधानसभा मतदारसंघातून विधानसभेचे सदस्य (आमदार) म्हणून निवडून आले, सामाजिक आणि राजकीय क्षेत्रात सकारात्मक बदल घडवून आणण्याच्या त्यांच्या क्षमतेवर लोकांनी विश्वास दाखवला. आमदार असताना विधानसभा तालिका अध्यक्ष व उपविधान समितीचे प्रमुख म्हणून देखील त्यांनी काम पाहिले तसेच संयुक्त राष्ट्र संघाच्या वतीने युरोपच्या अभ्यास दौऱ्यात सहभाग घेतला.

सन २००२ पासून भारतीय जनता पक्षाच्या प्रदेश कार्यकारिणीचे सदस्य म्हणून ॲड. विजय जाधव यांनी लोकांच्या आशा-आकांक्षांना अनुसरून धोरणे आणि उपक्रम तयार करण्यात पुढाकार घेतला. वर्तमानात देखील ॲड. विजय तुळशीराम जाधव हे वाशीम-यवतमाळ या क्षेत्रात लोकसेवेत आहेत आणि सामान्य जनतेचे प्रश्न जाणून त्यांचे समाधान करणे अथवा शासकीय यंत्रणेकडे त्याबद्दल दाद मागणे, रदबदली करणे या भूमिकेत ते सातत्याने असतात व पुढेही जनसेवेचे हे व्रत असेच सुरु ठेवण्याचा त्यांचा मानस आहे.

सामाजिक सहभाग

राजकारणाच्या पलीकडे जाऊन ॲड. विजय जाधव हे विविध संस्थांचे सक्रिय सदस्य राहिले आहेत. लायन्स क्लब वाशिमचे सचिव, व्यंकटेश सेवा समितीचे अध्यक्ष तसेच २०१९ ते २०२१ या कालावधीत शिपिंग कॉर्पोरेशन ऑफ इंडियामध्ये संचालक म्हणून त्यांनी योगदान दिले आहे. ॲग्रोव्हिजनचे संचालक म्हणून इस्राईल या देशात शेतीविषयक अभ्यास दौऱ्यात सहभाग घेतला. श्री माता अमृतानंदमयी सत्संग समितीचे अध्यक्ष म्हणून वाशीम येथे २००८ मध्ये श्री माता अमृतानंदमयी यांच्या भव्य कार्यक्रमाचे आयोजन व अम्मांतर्फे आत्महत्याग्रस्त कुटुंबातील सदस्यांना विशेष मदत व आधार दिला. प. पु. श्री स्वामी स्वरूपानंद सरस्वती फुलगाव पुणे व राष्ट्रीय स्वयंसेवक संघाचे सरसंघचालक प. पु. मोहनजी भागवत यांच्या उपस्थितीत आद्य शंकराचार्य यांच्या जयंतीनिमित्त वाशीम येथे भव्य कार्यक्रमाचे आयोजन केले.